यूपी में दर्दनाक हादसा, बुजुर्ग महिला और 2 बच्चों की ट्रेन की चपेट में आकर मौत
उत्तर प्रदेश के प्रयागराज में एक 70 वर्षीय बुजुर्ग महिला और उसके चार वर्षीय पोते और छह वर्षीय पोती की ट्रेन के चपेट में आकर दर्दनाक मौत हो गई, हादसा उस वक्त हुआ, जब वृद्धा दोनों मासूमों के साथ पटरी पार कर रही थी।
प्रयागराज: उत्तर प्रदेश के प्रयागराज में एक 70 वर्षीय बुजुर्ग महिला और उसके चार वर्षीय पोते और छह वर्षीय पोती की ट्रेन के चपेट में आकर दर्दनाक मौत हो गई, हादसा उस वक्त हुआ, जब वृद्धा दोनों मासूमों के साथ पटरी पार कर रही थी। यह घटना शनिवार शाम को हुई जब यह परिवार ट्रांस-यमुना इलाके में घूरपुर बाजार से घर लौट रहा था।एसपी (ट्रांस-यमुना) सौरभ दीक्षित ने कहा, "घोसियान इलाके की रहने वाली रईसुल निशा अपने पोते अहमद रजा और पोती अलीशा के साथ घूरपुर बाजार गई थी। घर के रास्ते में तीनों रेलवे ट्रैक पार कर रहे थे और ट्रेन ने उन्हें कुचल दिया।"हादसे की खबर मिलते ही वृद्धा के पति मोहम्मद हसन अन्य रिश्तेदारों के साथ घटना स्थल पर पहुंचे और शवों की पहचान की, जिन्हें पोस्टमार्टम के लिए भेज दिया गया है।